[{"text_idx": "#000001", "text": "Charlotte Scherping Larsson ricevis la plej multajn voc\u0302ojn en la prezidant-elekto de TEJO dum la unua tute reta IJK. La raportoj de la eliranta estraro de TEJO estis akceptitaj sen diskuto."}, {"text_idx": "#000003", "text": "Pro la kronvirusa pandemio, la Internacia Junulara Kongreso de TEJO c\u0302i-jare unuafoje okazas nur en la reto. Entute alig\u0302is 349 personoj, el kiuj 51 pagis subtenan kotizon de 50 eu\u0306roj. 75 personoj ricevis senpagan alig\u0302on kun subteno de la IJK-fonduso."}, {"text_idx": "#000008", "text": "\u2013 TEJO pasintjare komencis igi la IJK-on pli reta, kaj neatendite ni kompletigis tiun transformon c\u0302i-jare. Lau\u0306 mi ni neniam revenu al IJK sen almenau\u0306 iu nivelo de reta partopreno el la tuta mondo."}, {"text_idx": "#000009", "text": "La supera decida organo de TEJO, la komitato, havis sian unuan retan kunvenon komence de la kongreso, interalie por trakti la raporton de la eliranta estraro pri la agado dum la pasinta jaro, kaj la financan raporton."}, {"text_idx": "#000010", "text": "Al la jara raporto kontribuis nur kvar el la elirantaj estraranoj. Inter ili ne estis la eliranta prezidanto. En 2019 TEJO la unuan fojon de multaj jaroj ne havis negativan saldon. La c\u0302efaj enspezoj estis subvencioj de EU."}, {"text_idx": "#000011", "text": "Lau\u0306 la financa raporto, TEJO dum 2019 ricevis sume 88 817 eu\u0306rojn en diversaj subvencioj, dum la kotiz-enspezoj estis nur 5 990 eu\u0306roj. La kotiz-enspezoj tamen estis preskau\u0306 50 procentojn pli altaj ol bug\u0302etite. Aldone TEJO ricevis 47 392 eu\u0306rojn kiel donacojn."}, {"text_idx": "#000012", "text": "La membrokotizoj kovras nur 4,4 procentojn el la elspezoj de la asocio. Entute TEJO dum 2019 elspezis 137 649 eu\u0306rojn. El tio 79 154 eu\u0306roj estis oficistaj salajroj kaj 33 183 eu\u0306roj estis kostoj de volontuloj (pos\u0302mono, log\u0302ado, vojag\u0302kostoj)."}, {"text_idx": "#000013", "text": "Grandparte per la EU-subvencioj TEJO povis dum 2019 dungi entute sep oficistojn por kvin diversaj postenoj. La dungitoj okupig\u0302as interalie pri eksteraj rilatoj, havigado de novaj subvencioj kaj pri kunordigo de volontuloj."}, {"text_idx": "#000014", "text": "Unu el la oficistoj estas Mia Nordentoft, kiu okupig\u0302as pri reteja renovigo lau\u0306 aparta kontrakto kun UEA. Tiun laboron evidente financas UEA el sia bug\u0302eto. Dum 2019 el la UEA-konto \u201creteja rezervo\u201d estis elspezitaj 34 758 eu\u0306roj."}, {"text_idx": "#000015", "text": "La financa raporto kaj la jara raporto de la eliranta estraro estis akceptitaj de la komitato de TEJO sen diskuto."}, {"text_idx": "#000017", "text": "Poste sekvis la balotado pri nova prezidanto kaj kasisto. La rezultoj estis publikigitaj merkrede posttagmeze lau\u0306 la centreu\u0306ropa horo. Kiel nova prezidanto kun 30 poraj voc\u0302oj estis elektita Charlotte Scherping-Larsson. La alia kandidato, Carlos Pesquera Alonso, ricevis 8 porajn voc\u0302ojn."}, {"text_idx": "#000018", "text": "Kiel kasisto estis reelektita Bui Hai Mung (Felic\u0302a), kun 37 poraj voc\u0302oj kaj neniu kontrau\u0306a. Aldone oni decidis, ke la nova estraro havu nau\u0306 anojn. Nun sekvos elekto de g\u0302enerala sekretario kaj decido pri la kvanto de vicprezidantoj."}, {"text_idx": "#000021", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000023", "text": "La sekva IJK okazos en Ukrainio"}, {"text_idx": "#000024", "text": "Gratulon! Espereble la nova estraro estos unueca, kreema kaj aktiva."}, {"text_idx": "#000029", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000030", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000031", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]